《病中承诸兄弟问讯奉荅二首 其一 子浚》
明代·皇甫汸

花月坐伤春，蓬心属病身。閒来看鹤舞，静里学熊伸。

采药怀三秀，逃虚愧六尘。犹闻枉芳讯，何以报情亲。

作者简介：（1497—1582）明苏州长洲人，字子循，号百泉。皇甫录第三子。嘉靖八年进士，授工部主事，官至云南佥事，以计典论黜。好声色狎游。工诗，尤精书法。有《百泉子绪论》、《解颐新语》、《皇甫司勋集》。